Tippeligaen 2013

Tippeligaen 2013 var den 69. sesongen av Eliteserien i fotball. Den 24. sesongen som gikk under navnet Tippeligaen, og den femte sesongen på rad med 16 deltakende lag. Sesongen startet fredag 15. mars, og avsluttet søndag 10. november. Regjerende mester var Molde, og de nyopprykkede lagene var Start og Sarpsborg 08.
Strømsgodset ble seriemester for andre gang, mens Rosenborg og Haugesund tok henholdsvis sølv og bronse. Tromsø og Hønefoss rykket ned etter sesongen. Mens Sarpsborg 08 beholdt plassen etter å ha vunnet 3–0 sammenlagt over Ranheim i kvalifiseringen.


== Bakgrunn ==
Strømsgodset og Rosenborg kjempet om seriegullet i 2013. For første gang siden 2005 ble kampen om seriegullet avgjort i siste serierunde. Rosenborg gikk til pause som serieledere etter å ha tatt en 2-0 ledelse borte mot Lillestrøm. Og Strømsgodset måtte derfor score mål i deres kamp mot Haugesund for å sikre seriegullet. Ola Kamara sendte Strømsgodset opp i en 1–0 ledelse etter 53 minutter. Og etter at Stefan Johansen og Øyvind Storflor scoret ett mål hver, og Ola Kamara scoret sitt andre for kvelden, vant Strømsgodset kampen 4–0 og tok deres første seriegull siden 1970.Også nedrykkstriden hadde spenning til siste slutt. Foran siste serierunde var det fortsatt seks lag som kunne rykke ned. Sarpsborg 08, Tromsø og Hønefoss kjempet for å unngå de to nederste plassene som ga direkte nedrykk. Sarpsborg 08 kunne i tillegg unngå kvalifiseringsplassen dersom resultatene i andre kamper gikk deres vei. Mens Vålerenga, Sogndal og Sandnes Ulf kjempet for å unngå kvalifiseringsplassen. Tromsø måtte vinne sin kamp borte mot Brann for å unngå direkte nedrykk. Men Tromsø som ikke hadde vunnet en eneste bortekamp så langt i sesongen, tapte også den siste bortekampen 4–1, og rykket ned etter 11 sesonger på rad i Tippeligaen. Hønefoss måtte også vinne sin kamp for å unngå direkte nedrykk, og tok to ledelsen to ganger mot Odd. Men en utligning av Herolind Shala og et mål av Frode Johnsen ga Odd en 3–2 seier. Sarpsborg 08 ledet sin kamp borte mot Viking da tilleggstiden startet. Og lå derfor på sikker plass ettersom at Sandnes Ulf tapte sin kamp borte mot Vålerenga. Men to overtidsmål av Benjamin Sulimani og Vidar Nisja, sendte Sarpsborg 08 ned til kvalifiseringsplassen, og Sandnes Ulf opp på sikker plass. I kvalifiseringen møtte de Ranheim, og etter en 1-0 seier hjemme, og en 2-0 seier borte beholdt Sarpsborg 08 plassen i Tippeligaen.


== Tabell ==
Kilde: Norges Fotballforbund


== Kvalifisering til internasjonale kamper ==
Tre lag kvalifiserte seg for internasjonale kamper i sesongen 2014/2015 fra Tippeligaen i 2013:

Strømsgodset får plass i Mesterligaen fra andre kvalifiseringsrunde.
Rosenborg får plass i Europaligaen fra første kvalifiseringsrunde.
Haugesund får plass i Europaligaen fra første kvalifiseringsrunde.Videre får Molde plass i Europaligaen fra andre kvalifiseringsrunde som vinnere av cupen.
Til slutt vil Tromsø kunne få plass i Europaligaen fra første kvalifiseringsrunde som Norges representant i Fair Play-konkurransen.


== Statistikk ==


== Lagene ==


== Hovedtrenere ==

Hovedtrenere for de ulike lagene ved sesongstart var:


=== Trenerbytter ===


== Tilskuertall ==


== Stadioner ==


== Dommere ==

Norges Fotballforbund hadde satt opp 17 dommerne for 2013-sesongen. I tillegg til de 17 dommerne, så dømte også  Adeccoliga-dommerne Martin Lundby fra Bøverbru IL og Omar Rafiq fra Teisen IF til sammen ti kamper.

Kilde: VG


== Målscorere ==


=== Selvmål ===


== Terminliste ==

 

 

 

 

 

 

Kilde: Norges Fotballforbund


== Resultattabell ==


== Kvalifisering til Tippeligaen 2014 ==

Fem lag spilte kvalifisering om den siste plassen i Tippeligaen 2014.
De deltakende lagene var Sarpsborg 08 som endte på 14.-plass i Tippeligaen. Og Hødd, Ranheim, HamKam og Mjøndalen som endte på 3. til 6.-plass i Adeccoligaen 2013.
Kvalifiseringen ble innledet med at de fire lagene fra Adeccoligaen spilte mot hverandre for å avgjøre hvem som fikk muligheten til å møte deltakeren fra Tippeligaen.
Hødd som endte på 3.-plass spilte hjemme mot Mjøndalen som endte på 6.-plass. Mens Ranheim som endte på 4.-plass spilte hjemme mot HamKam som endte på 5.-plass. 
Vinneren av kampen mellom Hødd og Mjøndalen, møtte deretter vinneren av kampen mellom Ranheim og HamKam hjemme i en finalekamp. Etter å ha vunnet 4-1 borte mot Mjøndalen, ble det klart at det var Ranheim som møter laget som havnet på 14.-plass i kvalifiseringsfinalene. Og etter siste serierunde av Tippeligaen 2013, ble det klart at Sarpsborg 08 måtte spille kvalifisering for å beholde plassen.
Etter trekning ble det avgjort at deltakeren fra Tippeligaen, Sarpsborg 08, fikk hjemmekamp først i kvalifiseringsfinalene.


=== Kvalifiseringskamper Adeccoligaen ===
Semifinaler 6. november

2–0 Ranheim – HamKam
0–2 Hødd – MjøndalenFinale 10. november

1–4 Mjøndalen – Ranheim


=== Kvalifiseringsfinaler ===
Innledende finale 13. november

1–0 Sarpsborg 08 – RanheimAvsluttende finale 16. november

0–2 Ranheim – Sarpsborg 08Sarpsborg vant sammenlagt 3–0 og beholdt plassen i Tippeligaen.


== Referanser ==